Oxford Tāi-ha̍k Chhut-pán-siā

Oxford Tāi-ha̍k Tshut-pán-siā (Oxford University Press (OUP)) Oxford Tāi-ha̍k ê tshut-pán-siā, mā sī sè-kài siōng-tuā ê tāi-ha̍k tshut-pán-siā. I-ê tē-1 pún tsheh tī 1478-nî teh Oxford ìn-suat; pīng-tshiánn teh 1586-nî tit-tio̍h huat-līng tsìng-sik siū-ú ê tshut-pán kuân.[2] Oxford Tāi-ha̍k Tshut-pán-siā i sī tsiap-sio̍k sîng-li̍p teh 1534-nî ê Cambridge Tāi-ha̍k Tshut-pán-siā liáu-āu e tshut-pán-siā; Oxford Tāi-ha̍k Tshut-pán-siā li̍k-sú tē-2 iu-kiú ê Tāi-ha̍k Tshut-pán-siā.[3][4][5] Oxford Tāi-ha̍k Tshut-pán-siā sī Oxford Tāi-ha̍k ê tsi̍t-ê pōo-mn̂g, iû 15-uī ê ha̍k-tsiá sóo tsoo-sîng ê tshut-pán-siā Tāi-piáu Uí-uân-huē kuán-lí, tsia--ê Tāi-piáu sī-iû Oxford Tāi-ha̍k ha̍k-hāu-tiúnn sóo jīm-bīng ê. Tshut-pán-siā Tāi-piáu Uí-uân-huē iû Tāi-piáu Uí-uân-huē pì-su líng-tō, pì-su tông-sî tam-jīm Oxford Tāi-ha̍k Tshut-pán-siā ê siú-si̍k (首席) tsip-hîng-kuann; pīng-tshiánn tāi-piáu Tshut-pán-siā teh kî-thann tāi-ha̍k ê ki-kòo tang-tiong ê tsú-iàu tāi-piáu. Oxford Tāi-ha̍k Tshut-pán-siā uì 17 sè-kí í-lâi it-ti̍t tshái-iōng luī-sū ê kuán-lí kiat-kòo.[6] Tshut-pán-siā khiā-teh Oxford Walton Ke, kah Somerville Ha̍k-īnn keh tio̍h tsi̍t-tiâu ke teh sió-khuán, uī-tì khiā-teh Jericho ê lāi-siânn khu. Kuè-khì 400 nî-lāi, Oxford Tāi-ha̍k Tshut-pán-siā (OTT) tsú-iàu tì-li̍k (致力) teh tshut-pán kàu-io̍k luī ê su-tsi̍k. Jû-kim, i iân-sio̍k tsit-ê tshut-pán tuân-thóng, tshut-pán ha̍k-su̍t kî-khan, jī-tián, Ing-gú gú-giân tsu-guân, su-bo̍k, Ìn-tōo-ha̍k (印度學) ê su-tsi̍k, im-ga̍k, kóo-tián bûn-ha̍k, bûn-ha̍k kah li̍k-sú tíng-tíng hong-bīn ê su-tsi̍k, í-ki̍p Sìng-king hām tē-tôo-tsi̍p (atlases). Oxford Tāi-ha̍k Tshut-pán-siā teh tsuân-kiû kok-tē siat-iú pān-sū-tshù, tsú-iàu tsi̍p-tiong teh bat sio̍k-î Tāi Ing Tè-kok ê tē-khu. Tsù-kái Tsham-khó tsu-liāu Ên-sin ua̍t-to̍k Tsham-ua̍t Guā-pōo liân-kiat Koaⁿ-hong bāng-chām Oxford University Press at the Wayback Machine (archive index) Illustrated article: The Most Famous Press in the World, World's Work and Play, June 1903.